CELEX: 32014R0264
Language: lt
Date: 2014-03-14 00:00:00
Title: 2014 m. kovo 14 d. Komisijos reglamentas (ES) Nr. 264/2014, kuriuo dėl polivinilpirolidono–vinilacetato kopolimero naudojimo kietuosiuose maisto papilduose iš dalies keičiamas Europos Parlamento ir Tarybos reglamento (EB) Nr. 1333/2008 II priedas, o dėl jo specifikacijų iš dalies keičiamas Komisijos reglamento (ES) Nr. 231/2012 priedas  Tekstas svarbus EEE

15.3.2014   
            
            
               LT
            
            
               Europos Sąjungos oficialusis leidinys
            
            
               L 76/22
            
         
      KOMISIJOS REGLAMENTAS (ES) Nr. 264/2014
   2014 m. kovo 14 d.
   kuriuo dėl polivinilpirolidono–vinilacetato kopolimero naudojimo kietuosiuose maisto papilduose iš dalies keičiamas Europos Parlamento ir Tarybos reglamento (EB) Nr. 1333/2008 II priedas, o dėl jo specifikacijų iš dalies keičiamas Komisijos reglamento (ES) Nr. 231/2012 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį, 14 straipsnį ir 30 straipsnio 5 dalį,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 II priede pateiktas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (2)
            
            
               Komisijos reglamente (ES) Nr. 231/2012 (3) nustatytos Reglamento (EB) Nr. 1333/2008 II ir III prieduose išvardytų maisto priedų, įskaitant dažiklius ir saldiklius, specifikacijos;
            
         
               (3)
            
            
               pagal Reglamento (EB) Nr. 1331/2008 3 straipsnio 1 dalyje nurodytą bendrą procedūrą šie sąrašai gali būti atnaujinti Komisijos iniciatyva arba gavus prašymą;
            
         
               (4)
            
            
               2009 m. spalio 6 d. buvo pateiktas prašymas leisti naudoti polivinilpirolidono–vinilacetato kopolimerą kietuosiuose maisto papilduose kaip rišiklį / glajinę medžiagą. Apie prašymą pranešta valstybėms narėms pagal Reglamento (EB) Nr. 1331/2008 4 straipsnį;
            
         
               (5)
            
            
               Europos maisto saugos tarnyba įvertino polivinilpirolidono–vinilacetato kopolimero, naudojamo (4) kaip maisto priedas, saugą ir padarė išvadą, kad polivinilpirolidono–vinilacetato kopolimerą kaip rišiklį / glajinę medžiagą naudojant pagal siūlomas naudojimo paskirtis kietuosiuose maisto papilduose pavojaus saugai kilti negali;
            
         
               (6)
            
            
               technologiškai būtina dėti polivinilpirolidono–vinilacetato kopolimerą į celiuliozės mišinį maisto papilduose. Dėl jo pagerėja plėvelės tvirtumas, sumažėja dengiamosios medžiagos sąnaudos ir užtikrinama geresnė plėvelės sukibtis. Jis taip pat sudaro sąlygas nepertraukiamam padengimo procesui, dėl to padengimo procesas sutrumpėja. Todėl tikslinga leisti naudoti šį priedą kaip glajinę medžiagą kietuosiuose maisto papilduose ir priskirti polivinilpirolidono–vinilacetato kopolimerui E numerį E 1208;
            
         
               (7)
            
            
               polivinilpirolidono–vinilacetato kopolimerą (E 1208) pirmą kartą įtraukus į Reglamento (EB) Nr. 1333/2008 II ir III prieduose pateiktą Sąjungos maisto priedų sąrašą jo specifikacijos turėtų būti įrašytos į Reglamentą (ES) Nr. 231/2012;
            
         
               (8)
            
            
               todėl Reglamentas (EB) Nr. 1333/2008 ir Reglamentas (ES) Nr. 231/2012 turėtų būti atitinkamai iš dalies pakeisti;
            
         
               (9)
            
            
               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 II priedas iš dalies keičiamas pagal šio reglamento I priedą.
   2 straipsnis
   Reglamento (ES) Nr. 231/2012 priedas keičiamas pagal šio reglamento II priedą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 14 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).
   
      (4)  EFSA Journal 2010; 8(12):1948.
   
      I PRIEDAS
      Reglamento (EB) Nr. 1333/2008 II priedas iš dalies keičiamas taip:
      
                  1)
               
               
                  B dalyje 3 punktas „Maisto priedai, išskyrus dažiklius ir saldiklius“ po įrašo, skirto E 1207 (Anijoninis metakrilato kopolimeras), įterpiamas toks naujas įrašas:
                  
                              „E 1208
                           
                           
                              Polivinilpirolidono–vinilacetato kopolimeras“
                           
                        
            
                  2)
               
               
                  E dalyje, maisto kategorijoje 17.1 „Kietieji (įskaitant kapsulių, tablečių ir panašių pavidalų) maisto papildai, išskyrus kramtomuosius papildus“ po įrašo, skirto E 1207 (Anijoninis metakrilato kopolimeras), įterpiamas toks naujas įrašas:
                  
                               
                           
                           
                              „E 1208
                           
                           
                              Polivinilpirolidono–vinilacetato kopolimeras
                           
                           
                              100 000“
                           
                           
                               
                           
                           
                               
                           
                        
            
   
      II PRIEDAS
      Reglamento (ES) Nr. 231/2012 priede po įrašo, skirto E 1207 (Anijoninis metakrilato kopolimeras), įterpiamas toks naujas įrašas:
      
         „E 1208 POLIVINILPIROLIDONO–VINILACETATO KOPOLIMERAS
         
         
                     
                        Sinonimai
                     
                  
                  
                     Kopolividonas; kopovidonas; 1-vinil-2-pirolidon-vinilacetato kopolimeras; 2-pirolidinonas, 1-etenil-, polimeras su etenilacetatu
                  
               
                     
                        Apibrėžtis
                     
                  
                  
                     Jis gaunamas iniciatorių pagalba vykdant N-vinil-2-pirolidono ir vinilacetato laisvųjų radikalų kopolimerizaciją 2-propanolio tirpale.
                  
               
                     EINECS
                  
                  
                      
                  
               
                     Cheminis pavadinimas
                  
                  
                     Acto rūgštis, etenilesteris, polimeras su 1-etenil-2-pirolidinonu
                  
               
                     Cheminė formulė
                  
                  
                     (C6H9NO)n.(C4H6O2)m
                     
                  
               
                     Vidutinė molekulinė masė (klampa)
                  
                  
                     nuo 26 000 iki 46 000 g/mol
                  
               
                     Analizės duomenys
                  
                  
                     Azoto kiekis 7,0–8,0 %
                  
               
                     
                        Apibūdinimas
                     
                  
                  
                     Fizinė būklės apibūdinimas: nuo baltos iki gelsvai baltos spalvos milteliai arba dribsniai, kurių vidutinis dalelių dydis siekia 50–130 μm.
                  
               
                     
                        Identifikavimas
                     
                  
               
                     Tirpumas
                  
                  
                     Gerai tirpsta vandenyje, etanolyje, etilenchloride ir eteryje
                  
               
                     Infraraudonosios sugerties spektroskopija
                  
                  
                     Turi būti nustatyta
                  
               
                     Europos spalvos bandymas (spalva BY)
                  
                  
                     Mažiausiai BY5
                  
               
                     K vertė (1) (1 % kietosios medžiagos vandeniniame tirpale)
                  
                  
                     25,2–30,8
                  
               
                     pH vertė
                  
                  
                     3,0–7,0 (10 % vandeninis tirpalas)
                  
               
                     
                        Grynumas
                     
                  
               
                     Kopolimere esantis vinilacetato komponentas
                  
                  
                     Ne daugiau kaip 42,0 %
                  
               
                     Laisvasis vinilacetatas
                  
                  
                     Ne daugiau kaip 5 mg/kg
                  
               
                     Bendras pelenų kiekis
                  
                  
                     Ne daugiau kaip 0,1 %
                  
               
                     Aldehidas
                  
                  
                     Ne daugiau kaip 2 000 mg/kg (acetaldehidas)
                  
               
                     Laisvasis N-vinilpirolidonas
                  
                  
                     Ne daugiau kaip 5 mg/kg
                  
               
                     Hidrazinas
                  
                  
                     Ne daugiau kaip 0,8 mg/kg
                  
               
                     Peroksido kiekis
                  
                  
                     Ne daugiau kaip 400 mg/kg
                  
               
                     2-propanolis
                  
                  
                     Ne daugiau kaip 150 mg/kg
                  
               
                     Arsenas
                  
                  
                     Ne daugiau kaip 3 mg/kg
                  
               
                     Švinas
                  
                  
                     Ne daugiau kaip 2 mg/kg
                  
               
                     Gyvsidabris
                  
                  
                     Ne daugiau kaip 1 mg/kg
                  
               
                     Kadmis
                  
                  
                     Ne daugiau kaip 1 mg/kg
                  
               
      
         (1)  K vertė: bematis rodiklis, apskaičiuojamas pagal praskiestų tirpalų kinematinės klampos matavimus, naudojamas galimam polimerizacijos laipsniui arba polimero molekulės dydžiui nurodyti.“